कहानी फिल्म की कहानी दिल्ली के रहने वाले नानू ( अभय देओल) की है, जिसका काम लोगों का मकान गलत तरीके से हथियाने का है। इस काम में नानू की मदद उसके बाकी दोस्त भी करते हैं। नानू की जिंदगी में बदलाव उस दिन से शुरू हो जाता है जब उसकी जानू उर्फ सिद्धि( पत्रलेखा) की एंट्री होती है। नानू जिस फ्लैट में रहता है उसमें तरह-तरह की गतिविधियां भी शुरू हो जाती है जिसे देखकर वह डर जाता है, एक समय पर किसी को भी डरा-धमकाकर फ्लैट हथियाने का काम करने वाला नानू ,अब भूत से डरने लगता है। कहानी में नानू की माता और जानू के पिता की भी मौजूदगी होती है जिसके साथ ही बहुत सारे मोड़ भी आते हैं, अंततः क्या होता है, यह जानने के लिए आपको फिल्म देखनी पड़ेगी।